Èyí èkejì fi ayé sílẹ̀ kí ó tóó di ìgbà tí Olódùmarè dá fún un: ó lójú kò fi ríran; ó ní ọgbọ́n kò lò ó; ó sì fi òmùgọ̀ ba ìgbésí-ayé ara rẹ̀ jẹ́. Nígbà tí ó bá ń ṣe fáàrí, kò ní í sá fún mọ́tò, kò ní yàgò fún klkẹ́, kò ní í fi ọ̀nà sílẹ̀ fún alùpùpì, a wí pé kí aráyé má baà fi òun ṣe yẹ̀yẹ̀, a máa rìn lójú ọ̀nà rélùwé, a dúró sí ojú ọ̀nà de gẹdú, á sì máa fi ejò olóró ṣiré, bẹ́ẹ̀ ni kò ṣọ́ra pẹ̀lú àkeekèé, ó ń rìn kiri ní ọ̀gànjọ́ òru, ó ń káàkíri láàrin ẹ̀fúùfù, bí ó si tílẹ̀ jẹ́ pé kò mọ̀ ìwẹ̀, síbẹ̀ a máa siré ní ibi omi jíjìn, a máa jẹ ìjẹkújẹ káà kiri òde, a máa mu ìmukúmu káà kiri ilé onílé, a sì máa hu onírúurú ìwà àfara káàkiri orí ilẹ̀ ayé, bẹ́ẹ̀ ni ẹni tí ó bá ń ṣe nǹkan wọ̀nyí, olúwaarẹ̀ ń dán Ọlọ̀run Ọba wò, ó ń fi Olódùmarè ṣe yẹ̀yẹ́, ó ń pèsò sílẹ̀ de ọjọ́ ìparrun. Nítorí eléyìí ńkọ́, nígbà tí ó di ọjọ́ kan báyìí, nítorí ọkùnrin náà kò wo iwájú, mọ́tò ńlá kan kọlù ú, ó ṣubú lulẹ̀, ọkàn rẹ̀ kò sì lù kìkì mọ́, bẹ́ẹ̀ ni Olódùmarè ti pa á láṣẹ fún mi pé, ẹni tí ọkàn rẹ̀ kò bá lù kìkì mọ́, kí n mú olúwaarẹ̀ wá síwájú òun. Bẹ́ẹ̀ ni ọkùnrin yìí pa ojú dé, tí ó kí ayépé ó dìgbòóṣe.
Eyi ekeji fi aye sile ki o too di igba ti Olodumare da fun un: o loju ko fi riran; o ni ogbon ko lo o; o si fi omugo ba igbesi-aye ara re je. Nigba ti o ba n se faari, ko ni i sa fun moto, ko ni yago fun klke, ko ni i fi ona sile fun alupupi, a wi pe ki araye ma baa fi oun se yeye, a maa rin loju ona reluwe, a duro si oju ona de gedu, a si maa fi ejo oloro sire, bee ni ko sora pelu akeekee, o n rin kiri ni oganjo oru, o n kaakiri laarin efuufu, bi o si tile je pe ko mo iwe, sibe a maa sire ni ibi omi jijin, a maa je ijekuje kaa kiri ode, a maa mu imukumu kaa kiri ile onile, a si maa hu oniruuru iwa afara kaakiri ori ile aye, bee ni eni ti o ba n se nnkan wonyi, oluwaare n dan Olorun Oba wo, o n fi Olodumare se yeye, o n peso sile de ojo iparrun. Nitori eleyii nko, nigba ti o di ojo kan bayii, nitori okunrin naa ko wo iwaju, moto nla kan kolu u, o subu lule, okan re ko si lu kiki mo, bee ni Olodumare ti pa a lase fun mi pe, eni ti okan re ko ba lu kiki mo, ki n mu oluwaare wa siwaju oun. Bee ni okunrin yii pa oju de, ti o ki ayepe o digboose.